1997D0020 — SL — 24.06.2002 — 008.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 17. decembra 1996 o seznamu tretjih držav, ki izpolnjujejo pogoje enakovrednosti za proizvodnjo in dajanje na trg školjk, iglokožcev, plaščarjev in morskih polžev (Besedilo velja za EGP) (97/20/ES) (UL L 006, 10.1.1997, p.46)

spremenjena z:







(*) Ta akt ni bil nikoli objavljen v slovenščini.









▼B

ODLOČBA KOMISIJE

z dne 17. decembra 1996

o seznamu tretjih držav, ki izpolnjujejo pogoje enakovrednosti za proizvodnjo in dajanje na trg školjk, iglokožcev, plaščarjev in morskih polžev

(Besedilo velja za EGP)

(97/20/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/492/EGS z dne 15. julija 1991 o zdravstvenih pogojih za proizvodnjo in dajanje na trg živih školjk ( 1 ), kakor je bila nazadnje spremenjena z Aktom o pristopu Avstrije, Finske in Švedske, in zlasti člena 9(3)(a) Direktive, ker je Komisija za nekatere tretje države določila posebne pogoje, ki urejajo uvoz živih školjk, iglokožcev, plaščarjev in morskih polžev; ker je Komisija določila standardno zdravstveno spričevalo za uvoz živih školjk, iglokožcev, plaščarjev in morskih polžev iz tretjih držav, ki še niso bili zajete v tovrstnih odločbah; ker je treba izdelati seznam držav, ki izpolnjujejo pogoje enakovrednosti iz člena 9(2) Direktive 91/492/EGS in torej lahko jamčijo, da mehkužci, izvoženi v Skupnost, izpolnjujejo predpisane sanitarne pogoje za varstvo zdravja potrošnikov; ker mora ta seznam vključevati tretje države, ki so že predmet posebnih odločb, in tretje države, ki izpolnjujejo pogoje iz člena 9(2), za katere je mogoče sestaviti začasni seznam odobrenih obratov v skladu s postopkom iz Odločbe Sveta 95/408/ES z dne 22. junija 1995 o pogojih za izdelavo začasnih seznamov obratov v tretjih državah, iz katerih lahko države članice uvažajo nekatere proizvode živalskega izvora, ribiške proizvode ali žive školjke ( 2 ); ker člen 3(4)(b) Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov ( 3 ) določa, da morajo predelane školjke pred njihovo predelavo izpolnjevati določbe Direktive 91/492/EGS; ker mora torej seznam tretjih držav, ki izpolnjujejo pogoje iz Direktive 91/492/EGS, veljati tudi za uvoz predelanih školjk, iglokožcev, plaščarjev in morskih polžev; ker je ta seznam tretjih držav sestavljen brez vpliva na nacionalne predpise ali predpise Skupnosti za varstvo zdravja živali ali okolja; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

Tretje države, ki izpolnjujejo pogoje enakovrednosti iz člena 9(3)(a) Direktive 91/492/EGS o proizvodnji in dajanju na trg živih školjk, iglokožcev, plaščarjev in morskih polžev, so naštete v Prilogi k tej odločbi.

Člen 2

Ne glede na določbe glede zdravstvenega varstva živali ali varovanja okolja, države članice zagotovijo, da se školjke, iglokožci, plaščarji in morski polži za prehrano v kakršni koli obliki uvozijo le iz tretjih držav, ki so naštete v Prilogi.

Člen 3

Določbe člena 2 ne veljajo za pritezne mišice predstavnikov pectinidae, razen živali iz ribogojstva, ki so popolnoma ločene od notranjih organov in spolnih žlez.

Člen 4

Ta odločba se uporablja od 1. julija 1997.

Člen 5

Ta odločba je naslovljena na države članice.

▼M8









PRILOGA

Seznam tretjih držav, iz katerih je dovoljen uvoz školjk, iglokožcev, plaščarjev in morskih polžev za prehrano ljudi, v kateri koli obliki

I. Tretje države, ki so predmet posebne odločbe v skladu z Direktivo 91/492/EGS. AU AVSTRALIJA CL ČILE JM JAMAJKA (samo za morske polže) JP JAPONSKA KR JUŽNA KOREJA MA MAROKO PR PERU TH TAJSKA TN TUNIZIJA TR TURČIJA UY URUGVAJ VN SOCIALISTIČNA REPUBLIKA VIETNAM

II. Tretje države, ki so lahko predmet začasne odločbe na podlagi Odločbe 95/408/ES. CA KANADA GL GRENLANDIJA NZ NOVA ZELANDIJA US ZDRUŽENE DRŽAVE AMERIKE